2. ΝΟΜΟΣ υπ’ αριθ. 3269 της 25/25 Ιουν. 1955 Περί στερεώσεως και αναστηλώσεως του Ναού της Αναστάσεως του Παναγίου Τάφου Ιεροσολύμων. Άρθρ.1.-1(Κυρούται η υπ’ αριθ. 1510/5.10.1954 πράξις του Υπουργικού Συμβουλίου, δια της οποίας τούτο εγκρίνει την κατά τας διατάξεις του Νόμ. 5127/1930 έκδοσιν προσωρινού χρηματικού εντάλματος ποσού 150.000 δραχμών δια την αντιμετώπισιν της δαπάνης προεργασίας προς λήψιν στοιχείων δια την σύνταξιν της οριστικής μελέτης στερεώσεως και συντηρήσεως του Ναού της Αναστάσεως (Παναγίου Τάφου) ως και δι’ εργασίας στερεώσεως και συντηρήσεως του Ναού τούτου). 2.Εις τον προϋπολογισμόν εξόδων του Υπουργείου Εθνικής Παιδείας και Θρησκευμάτων του οικονομικού έτους 1954-55 εγγράφεται πίστωσις εκ δραχμών εκατόν πεντήκοντα χιλιάδων δια την τακτοποίησιν του ως άνω εκδοθέντος προσωρινού χρηματικού εντάλματος. Άρθρ.2.-Δια την συνέχισιν των εργασιών στερεώσεως και συντηρήσεως του Ναού της Αναστάσεως του Παναγίου Τάφου θα εγγράφηται του λοιπού κατ’ έτος και μέχρι πέρατος των έργων, υπό ίδιον κεφάλαιον και άρθρον και εις τον αυτόν ειδικόν προϋπολογισμόν των εξόδων του Υπουργείου Εθνικής Παιδείας και Θρησκευμάτων, πίστωσις, της οποίας το ποσόν θα καθορίζηται εκάστοτε δια κοινών αποφάσεων των Υπουργών Εθνικής Παιδείας και Θρησκευμάτων και Οικονομικών. Άρθρ.3.-1.Ως προς τον τρόπον εκτελέσεως των ανωτέρω εργασιών εφαρμόζονται αναλόγως αι διατάξεις του Νόμου 216/1943 «περί οργανώσεως της Υπηρεσίας Αναστηλώσεως των Αρχαίων και Ιστορικών Μνημείων του Κράτους», ως ούτος διετηρήθη εν ισχύϊ δια των υπ’ αριθ. 355/15.7.1945 και 297/30.5.1946 πράξεων του Υπουργικού Συμβουλίου. Σελ. 420(γ) Τεύχος 782-Σελ. 138 2.Τα δικαιολογητικά των δια την στερέωσιν και αναστήλωσιν του ναού της Αναστάσεως του Παναγίου Τάφου εκδιδομένων χρηματικών ενταλμάτων απαλλάσσονται πάσης υπέρ του Δημοσίου κρατήσεως (μη εξαιρουμένου και του τέλους χαρτοσήμου) ως και των υπέρ τρίτων κρατήσεων. Άρθρ.4.-Δια κοινών αποφάσεων των Υπουργών των Οικονομικών και της Εθνικής Παιδείας και Θρησκευμάτων θα ρυθμίζωνται πάντα τα εκ της εφαρμογής του παρόντος Νόμου προκύπτοντα τυχόν ζητήματα. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως Νόμος του Κράτους. 